|  |  |  |
| --- | --- | --- |
| STEMA ROMANIEI | **ROMÂNIA**  **JUDEŢUL**  **TIMIŞ**  **CONSILIUL LOCAL AL COMUNEI BALINŢ** |  |

**Proiect aflat în dezbatere publică 30 de zile**

Anexa la Hotărârea nr………

REGULAMENT

PRIVIND BUNA GOSPODARIRE A COMUNEI BALINȚ

**Cap. I**

**Dispoziții generale.**

**Art.1.** Consiliul local și Primarul comunei Balinț asigură organizarea, conducerea, îndrumarea, coordonarea şi controlul întregii activități de gospodărire şi înfrumusețare a localităților de pe raza comunei Balinț jud. Timiș, pentru păstrare a ordinii şi curățenie în comună.

**Art.2.** Organizarea, derularea şi participarea la activitățile edilitar-gospodărești constituie o obligație permanentă al consiliului local, a primarului, și a tuturor autorităților şi instituțiilor publice locale, a agenților economici, precum şi a cetățenilor.

**Art.3.** În îndeplinirea atribuțiilor ce le revin potrivit legii, consiliile locale şi primarii vor adopta şi vor dispune măsurile ce se impun pentru asigurarea participării cetățenilor, a instituțiilor publice şi agenților economici, cu sau fără personalitate juridică, la realizarea acțiunilor de înfăptuire şi păstrare a curățeniei în interiorul localităților şi în afara acestora şi la efectuarea la timp a activităților gospodărești.

**Art.4.** Prezentul regulament are la baza;

* OG nr. 21/2002 – privind gospodărirea localităților urbane şi rurale cu modificările şi completările ulterioare;
* OG nr.2/2001 – privind regimul juridica al contravențiilor, cu modificările şi completările ulterioare;
* Ordonanța de Urgență nr.57/2019 – Codul administrativ, cu modificările și completările ulterioare;

**Cap. II.**

# OBLIGAŢIILE ŞI RĂSPUNDERILE CONSILIULUI LOCAL SI ALE PRIMARULUI COMUNEI BALINȚ

**Art. 5.** Consiliul local şi primarul comunei Balinț urmăresc şi asigura, în condițiile legii următoarele:

1. măsurile necesare pentru protecţia sănătăţii publice, cu sprijinul şi sub supravegherea organelor de specialitate ale statului;
2. măsuri corespunzătoare pentru conservarea şi protecţia mediului;
3. prevenirea poluării accidentale a mediului sau a surselor şi cursurilor de apă, prin depozitarea necontrolată a deşeurilor de către agenţii economici sau de către cetăţeni;
4. realizarea unor sisteme moderne de colectare, depozitare, transport şi prelucrare a deşeurilor şi gunoaielor; amenajarea unor locuri speciale de depozitare în fiecare localitate;
5. respectarea prevederilor legale şi a documentaţiilor de amenajarea teritoriului şi urbanism aprobate, precum şi a normelor privind executarea construcţiilor;
6. curăţenia străzilor, pieţelor şi a celorlalte locuri publice, îndepărtarea zăpezii, a gheţii de pe străzi şi trotuare, colectarea şi depozitarea reziduurilor menajere şi stradale, sortarea şi valorificarea resurselor materiale refolosibile;
7. repararea şi întreținerea străzilor, a drumurilor comunale, podurilor, podeţelor, curăţarea şi amenajarea șanțurilor aflate pe domeniul public al comunei, modernizarea drumurilor existente şi realizarea unor drumuri comunale noi;
8. finalizarea construcţiilor începute;
9. întreţinerea în bună stare a construcţiilor existente, repararea şi zugrăvirea periodică a acestora;
10. organizarea de acţiuni pentru salubrizarea şi igienizarea localităţilor;
11. întreţinerea şi salubrizarea digurilor şi a malurilor, a cursurilor de apă, asanarea terenurilor insalubre şi prevenirea poluării apelor;
12. repararea, întreţinerea şi modernizarea reţelei de distribuţiei a apei;
13. canalizarea şi epurarea apelor uzate şi pluviale;
14. amenajarea, potrivit planului urbanistic general, şi întreţinerea spaţiilor verzi, a parcurilor, grădinilor publice, a terenurilor de sport şi de joacă pentru copii, a celorlalte locuri publice de agrement;
15. păstrarea curăţeniei şi respectarea normelor igienico-sanitare în căminele culturale ale comunei şi în celelalte unităţi de cultură şi sport aflate în proprietatea unităţii administrativ-teritoriale sau în administrarea consiliului local;
16. păstrarea, conservarea, repararea şi restaurarea, în condiţiile legii, a monumentelor de pe teritoriul comunei.

**Cap. III**

# OBLIGAŢIILE INSTITUŢIILOR PUBLICE ALE AGENŢILOR ECONOMICI ŞI ALE CELORLALTE PERSOANE JURIDICE

**Art.6.** Instituțiilor publice, agenților economici şi celorlalte persoane juridice de pe raza comunei Balinț le revin următoarele obligații:

* 1. să întreţină în stare corespunzătoare imobilele în care îşi desfăşoară activitatea, prin efectuarea lucrărilor de reparaţii, amenajări şi a altor lucrări specifice;
  2. sa nu distruga bunurile de orice fel amplasate pe domeniul public/privat al comunei Balinț.
  3. să asigure repararea, spălarea geamurilor şi a vitrinelor, înlocuirea celor sparte, întreţinerea firmelor şi a faţadelor imobilelor în care îşi desfăşoară activitatea, inclusiv spălarea, curăţarea şi zugrăvirea periodică a acestora;
  4. să asigure curăţenia la locurile de depozitare a materialelor în curţile interioare şi pe celelalte terenuri pe care le deţin, precum şi pe căile de acces;
  5. să asigure igiena în imobilele şi incintele deţinute sub orice formă, prin activităţi de curăţare, dezinsecţie şi deratizare;
  6. să depoziteze corespunzător reziduurile menajere, industriale, agricole, precum şi materialele refolosibile;
  7. să efectueze şi să menţină curăţenia trotuarelor, a părţii carosabile a străzii sau a drumului, a locurilor de parcare pe care le folosesc şi să îndepărteze zăpada şi gheaţa de pe trotuarele din dreptul imobilelor şi incintelor în care îşi desfăşoară activitatea;
  8. să respecte măsurile stabilite de consiliul local si primar pentru asigurarea igienei publice şi curăţeniei în localităţi;
  9. să asigure curățarea mijloacelor de transport şi a utilajelor la intrarea acestora pe drumurile publice.
  10. să refacă/repare şi să aducă la starea inițială bunurile din domeniului public şi privat al comunei afectate sau distruse datorită lucrărilor efectuate de către acestea;
  11. să refacă/repare şi să aducă la starea iniţială bunurile mobile/imobile ale persoanelor private care sunt afectate/distruse datorită lucrărilor efectuate de către acestea;
  12. finalizarea construcţiilor începute;
  13. sa nu depoziteze bunuri de orice fel si/sau utilaje pe căile de acces din comuna si pe domeniul public si privat al comunei Balinț fără avizul Consiliului Local
  14. sa încheie contract de salubritate cu o societate specializata care operează pe raza comunei Balinț, pentru colectarea deseurilor.

**Cap. IV**

# OBLIGAŢIILE CETĂŢENILOR

**Art.7.** Cetățenilor comunei Balinț jud. Timiș, le revin următoarele obligații:

1. întreţinerea şi curăţenia locuinţelor pe care le deţin în proprietate sau cu chirie, a anexelor gospodăreşti, a curţilor şi împrejmuirilor acestora;
2. sa nu distrugă bunurile de orice fel amplasate pe domeniul public/privat al comunei Balinț.
3. curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, potrivit măsurilor stabilite de consiliile locale;
4. finalizarea construcţiilor începute, pe baza autorizaţiilor eliberate de primarie, în condiţiile şi în termenele stabilite de acestea;
5. repararea şi întreţinerea instalaţiilor aferente imobilelor;
6. menţinerea curăţeniei pe trotuare, pe partea carosabilă a străzii sau a drumului, pe porţiunea din dreptul gospodăriei;
7. îndepărtarea zăpezii şi a gheții de pe trotuarele din dreptul imobilelor în care locuiesc sau pe care le folosesc în alte scopuri;
8. păstrarea curăţeniei pe arterele de circulaţie şi în locurile publice;
9. respectarea măsurilor stabilite de consiliul local pentru asigurarea igienei publice şi a curățeniei în toate localitățile comunei;
10. depozitarea reziduurilor menajere şi a deșeurilor numai în locurile special amenajate de primăria comunei Balinț;
11. curățarea mijloacelor de transport la intrarea acestora pe drumurile publice.
12. curățarea şi întreținerea șanțurilor, rigolelor şi podețelor aferente proprietății.
13. sa nu depoziteze bunuri de orice fel si/sau utilaje pe căile de acces din comuna si pe domeniul public si privat al comunei Balinț fără avizul Consiliului Local
14. sa încheie contract de salubritate cu o societate specializata care operează pe raza comunei Balinț pentru colectarea deseurilor.

***Obligațiile persoanelor fizice si juridice privind protecția mediului***

**Art.8.** In aplicarea legislației privind protecția mediului, persoanelor fizice si juridice le revin următoarele obligații:

1. depozitarea deșeurilor de orice fel numai pe amplasamentele autorizate in acest sens;
2. sa nu ardă miriștile, stuful, tufărișurile sau vegetația ierboasa fără acceptul autorității competente pentru protecția mediului si fără informarea in prealabil a serviciului public pentru situații de urgenta;
3. luarea de masuri de salubrizare a terenurilor deținute cu orice titlu, neocupate productiv sau funcțional, in special a celor situate de-a lungul cailor de comunicație rutiera ;
4. anunțarea autorităților despre situații accidentale care pun in pericol mediul si sa acționeze pentru refacerea sa;
5. gestionarea deseurilor in condiții de protecții a sănătății populației si a mediului;
6. sa nu folosească îngrășăminte chimice si produse de protecția plantelor pe suprafețele unde sunt instituite masuri speciale de protecție;
7. sa stocheze temporar îngrășămintele chimice si produsele de protecția plantelor numai ambalate si in locuri protejate, bine aerisite;
8. sa nu spele obiecte, produse, ambalaje, materiale care pot produce impurificarea apelor de suprafață;
9. sa exploateze masa lemnoasa in condițiile legii, precum si sa ia masurile de înlocuire si de completare;
10. sa gestioneze corespunzător deșeurile rezultate din exploatarea lemnului;
11. sa nu degradeze mediul natural sau amenajat prin depozitari necontrolate de deșeuri de orice fel.
12. sa nu aprindă si sa folosească focuri deschise, decât in vetre special amenajate si semnalizate;

**Cap. V**

# ALTE DISPOZIŢII

**Art.9.** Consiliul local al comunei Balinț poate stabili prin hotărâre adoptată cu votul majorității consilierilor în funcție ca unele obiective vizând buna gospodărire, întreținere, curățenie şi înfrumusețare a localităților să fie realizate, integral sau parțial prin contribuția directă a cetățenilor.

**Cap. VI SANCŢIUNI**

**Art.10.** Nerespectarea sau neîndeplinirea obligațiilor stabilite prin prezentul Regulament atrage răspunderea contravențională după caz a persoanelor vinovate şi se sancționează potrivit OG nr. 2/2001 – privind regimul juridic al contravențiilor, după cum urmează:

1. cu amenda de la 400 – 600 lei – pentru nerespectarea obligațiilor prevăzute la art.7 lit. a,b,d,e,g,h.i,j
2. cu amenda de la 600 – 800 lei – pentru nerespectarea obligațiilor prevăzute la art.6 lit f,g şi art.7 lit. c,f.
3. cu amenda de la 800 – 1000 lei - pentru nerespectarea obligațiilor prevăzute la art.6 lit. a,b,c,d,h.k,l
4. cu amenda de la 1000 – 1200 lei - pentru nerespectarea obligațiilor prevăzute la art.6 lit.e.n şi art.7 lit.k.l.n.m
5. cu amenda de la 1500 –2000 lei- pentru nerespectarea obligațiilor prevăzute la art.6 lit.i j.m

**Contravenții la normele privind protecția mediului**

**Art.11.** Constituie contravenție si se sancționează cu amenda la 250 lei la 2.500 lei pentru persoanele fizice si persoanele juridice următoarele fapte :

* 1. arderea miriștilor, stufului, tufărișurilor sau vegetației ierboase fără acceptul autorității competente pentru protecția mediului si fără informarea in prealabil a serviciului public pentru

situații de urgenta ;

* 1. aprinderea si folosirea focurilor deschise, in alte locuri decât in vetre special amenajate si semnalizate;
  2. aruncarea si depozitarea pe malurile, in albiile râurilor, pâraielor, pârâiașelor si in luciurile de apa a deseurilor de orice fel ;
  3. folosirea îngrășămintelor chimice si produselor de protecția plantelor in zonele sau pe suprafețele unde sunt instituite masuri speciale de protecție ;
  4. spălarea de obiecte, produse, ambalaje, materiale care pot produce impurificarea apelor de suprafață ;

**Cap. VII DISPOZITII FINALE.**

**Art.12.** Agentul constatator stabilește amenda in cuprinsul procesului-verbal de constatare a contravenției.

**Art.13.** In cazul in care contravenientul nu a achitat amenda in termen de 30 de zile de la rămânerea definitiva a sancțiunii si nu exista posibilitatea executării silite, organul din care face parte agentul constatator va sesiza instanța de judecata pe a cărui raza teritoriala s-a săvârșit contravenția, in vederea înlocuirii amenzii cu sancțiunea obligării contravenientului la prestarea unei activității in folosul comunității, ținându-se seama de partea din amenda care a fost achitata.

**Art.14.** Constatarea si sancționarea contravențiilor săvârșite conform prezentei hotărâri se face de către:

1. primar, viceprimar, agent de politie locală pentru toate contravențiile.
2. salariații primăriei anume împuterniciți prin dispoziții ale primarului com. Balinț;

**Art.15.** Împotriva procesului-verbal de contravenție si de aplicare a sancțiunii, se poate face plângere, in termen de 15 zile de la comunicare, anexând procesul verbal de constatare a contravenției.

**Art.16.** Plângerile se soluționează de către Judecătoria în a cărei rază teritorială aparține.

**Art.17.** Procedura constatării contravențiilor si aplicarea sancțiunilor se completează cu prevederile O.G. Nr. 2/2001 privind regimul juridic al contravențiilor.

**Art.18.** Prezentul regulament se va aduce la cunoștință cetățenilor comunei Balinț prin afișare, prin intermediul consilierilor locali, precum si prin site-ul Primăriei comunei Balinț.

# PRIMAR

**Popa Andrei Dumitru**